Paolo Sorrentino

Paolo Sorentino (, g. 1970 m. gegužės 31 d. Neapolyje) – vienas sėkmingiausių ir populiariausių XXI amžiaus italų kino režisierių, taip pat kuriantis filmus anglų kalba.

 Biografija 
Kine Sorrentino debiutavo kaip vienas scenarijaus autorių 1998 m. juostoje „Polvere di Napoli“.

Režisuoti pradėjęs nuo trumpametražių filmų, 2001 m. jis sukūrė pirmąjį pilno metražo filmą „L'uomo in più“, kuris buvo parodytas Venecijos kino festivalyje. 2004 m. pasirodė trileris „Le conseguenze dell'amore“, kuris buvo nominuotas Auksinei palmės šakelei ir pelnė režisieriui tarptautinį pripažinimą. Sekantis jo filmas „L'amico di famiglia“ taip pat buvo parodytas Kanų kino festivalyje. 2006 m. jis debiutavo kaip aktorius epizodiniu vaidmeniu režisieriaus Nanni Moretti filme „Il caimano“. 

2008 m. filmas „Il Divo“, pasakojantis apie buvusį Italijos politiką Giulio Andreotti sulaukė didelio atgarsio šalyje bei pelnė režisieriui Auksinę palmės šakelę. 2011 m. jis sukūrė pirmąjį filmą anglų kalba – dramą „This Must Be the Place“ su Sean Penn pagrindiniame vaidmenyje.

2013 m. režisieriaus sukurta drama „La Grande Bellezza“ po metų laimėjo Oskarą geriausio užsienio filmo kategorijoje, BAFTA, Auksinį gaublį ir daugybę kitų apdovanojimų.Tiziano Peccia, "Critica e critiche alla Grande Bellezza ", O Olho da História, numero 22 (April 2016)

2015 m. jis sukūrė antrąjį filmą anglų kalba „Youth“, kuriame vaidino Michael Caine. 2016 m. pasirodęs Sorentino režisuotas serialas „Jaunasis popiežius“ sulaukė milžiniško populiarumo bei kritikų liaupsių. Netrukus buvo paskelbta, kad planuojamas ir antrasis serialo sezonas.

2018 m. pasirodė antrasis Sorentino filmas apie Italijos politikus – šį kartą drama apie Silvio Berlusconi „Silvio“. Jame, kaip ir daugelyje savo filmų, pagrindinį vaidmenį režisierius patikėjo aktoriui Toni Servillo.

 Režisuoti filmai 
 L'uomo in più (2001)
 Le conseguenze dell'amore (2004)
 Sabato, domenica e lunedì (2004) (televizija)
 L'amico di famiglia (2006)
 Il Divo (2008)
 This Must Be the Place (2011)
 La grande bellezza (2013)
 Le voci di dentro (2014) (televizija)
 Youth (2015)
 Jaunasis popiežius (2016) (serialas)
 Silvio (2018)

 Pagrindiniai apdovanojimai 
 Oskaras – geriausias užsienio filmas (2014)
 BAFTA – geriausias užsienio filmas (2014)
 Kanų kino festivalis – žiuri prizas (2008, 2011), 
 Kanų kino festivalis (nominacija) – Auksinė palmės šakelė (2004, 2006, 2008, 2011, 2013, 2015)
 Cezario apdovanojimas (nominacija) – geriausias užsienio filmas (2014, 2016)
 David di Donatello – geriausias filmas (2005), geriausias režisierius (2005, 2014), geriausias scenarijus (2005, 2012)
 David di Donatello (nominacija) – geriausias filmas (2009, 2012, 2014, 2016), geriausias režisierius (2002, 2009, 2012, 2016), geriausias scenarijus (2002, 2009, 2014, 2016)
 Europos kino apdovanojimas – geriausias filmas (2013, 2015), geriausias režisierius (2013, 2015)
 Europos kino apdovanojimas (nominacija) – geriausias režisierius (2005, 2008), geriausias scenarijus (2008, 2013, 2015)
 FICE apdovanojimas – geriausias režisierius (2011), geriausias Italijos filmas (2005, 2012)
 Flaiano apdovanojimas – geriausias režisierius (2012)
 Ciak d'oro – geriausias filmas (2005, 2012, 2014), geriausias scenarijus (2002), geriausias režisierius (2005, 2009)
 Ciak d'oro (nominacija) – geriausias scenarijus (2005, 2009, 2012, 2014, 2016)
 Globo d'oro – geriausias scenarijus (2005, 2009)
 Globo d'oro (nominacija) – geriausias režisierius (2009, 2013)
 Golden Goblets (nominacija) – geriausias scenarijus (2001)
 Golden Graals – geriausias režisierius (2005, 2009)
 Goja (nominacija) – geriausias Europos filmas (2014)
 Nastro d'argento – geriausias režisieriaus debiutas (2002), geriausias režisierius (2009, 2012, 2015), geriausias scenarijus (2009, 2018)
 Nastro d'argento (nominacija) – geriausias režisierius (2005, 2009, 2013, 2018), geriausias scenarijus (2002, 2005, 2012, 2013, 2015), geriausias filmas (2018)
 Kineo apdovanojimas – geriausias filmas (2012)
 Venecijos kino festivalis – specialus apdovanojimas (2016)

 Šaltiniai 

 Nuorodos 

 IMDb profilis

Kategorija:Italijos kino režisieriai